## 

## Na temelju članka 41. Statuta i Pravilnika o financiranju programa i projekata od interesa za opće dobro koje provode sportske udruge i klubovi na području Grada Velike Gorice, Izvršni odbor Zajednice športskih udruga Grada Velike Gorice donosi

**ODLUKU**

**o raspisivanju Javnog poziva za dodjelu potpora za financiranje dodatnih programa u sportu**

**od značaja za Grad Veliku Goricu u 2023. godini**

Članak 1.

Raspisuje se Javni poziv za podnošenje prijava programa dodjelu potpora za financiranje dodatnih programa u sportu od značaja za Grad Veliku Goricu u 2023. godini (u daljnjem tekstu: Javni poziv).

Članak 2.

Za financiranje programa u okviru ovog Javnog poziva raspoloživ je iznos od 46.450.00 EURA a sredstava za provedbu ove Odluke osigurana su u proračunu Zajednice sportskih udruga Grada Velike Gorice na poziciji : **Tekući projekt** - **Ostale aktivnosti.**

Članak 3.

U skladu s Odlukom Izvršnog odbora, Zajednica sportskih udruga Grada Velike Gorice dodijeliti će financijske potpore za financiranje dodatnih programa u 2023. godinu koji su od značaja za Grad Veliku Goricu.

Svaki prijavitelji može podnijeti samo jednu prijaviti na ovaj Javni poziv.

Članak 4.

Pravo podnošenja prijava na Javni poziv imaju udruge koje su punopravne članice Zajednice sportskih udruga grada Velike Gorice kao i udruge, odnosno sportski klubovi i sportska društva (pravne osobe) sa sjedištem, odnosno prebivalištem u Velikoj Gorici a koje na temelju Zakona o sportu mogu obavljati djelatnost sporta koje su registrirane i koje provode sportske programe na područje Grada Velike Gorice.

Članak 5.

Sastavni dio ove Odluke čini Javni poziv, Upute za prijavitelje i pripadajući obrasci.

Članak 6.

Javni poziv je otvoren **od 20. ožujka do 15. prosinca 2022. godine**, odnosno **do utroška sredstava** namijenjenih u ovu svrhu, na mrežnim stranicama Zajednice športskih udruga grada Velike Gorice, [www.zsugvg.hr](http://www.zsugvg.hr).

Članak 7.

Podnošenje prijave na Javni poziv podnosi se preporučenom poštom, putem dostavljača ili osobno u zatvorenoj omotnici na kojoj treba stajati puni naziv/ime i adresa predlagatelja na adresu:

Zajednica športskih udruga Grada Velike Gorice, Gajeva 25, 10 410 Velika Gorica

* uz napomenu: *“Javni poziv za dodjelu potpora za financiranje dodatnih programa u sportu od značaja za Grad Veliku Goricu u 2023. godini – NE OTVARATI”*

Članak 8.

Zadodatne informacije obratiti se u Ured Zajednice športskih udruga Grada Velike Gorice, Gajeva 25, 10 410 Velika Gorica ili putem e-pošte: [info@zsugvg.hr](mailto:info@zsugvg.hr) ili na kontakt glavnog tajnika Zajednice športskih udruga Grada Velike Gorice na mob: 099 264 6570 ili putem e-pošte [darko.blazincic@zsugvg.hr](mailto:darko.blazincic@zsugvg.hr).

Članak 9.

Ova Odluka stupa na snagu danom donošenja a objavit će se na službenim mrežnim stranicama Zajednice športskih udruga Grada Velike Gorice, [www.zsugvg.hr](http://www.zsugvg.hr).

KLASA: 01-23-03-466  
Velika Gorica, 14. ožujka 2023.

|  |
| --- |
| **Predsjednik ZŠUGVG**  **Goran Kovačić** |

